
1.pielikums


APSPRIEDE AR PRETENDENTIEM 
atbilstoši Publisko iepirkumu likuma 18.panta 2. un 2.1 daļai
iepirkumam
Apmācību mazāk aizsargāto personu juridiskā atbalsta nodrošināšanā iesaistītajam personālam programmu izstrāde un īstenošana


[bookmark: _heading=h.gjdgxs]

TEHNISKĀ SPECIFIKĀCIJA 


1. Vispārīgā informācija 

Tiesu administrācija Eiropas Savienības fondu 2021. 2027. gada plānošanas periodā īsteno Eiropas Sociālā fonda Plus (turpmāk – ESF+) specifiskā atbalsta mērķa pasākumu 4.3.5.5. “Pieeja tiesiskumam” (turpmāk – SAMP 4.3.5.5.). Šī pasākuma mērķis ir izveidot attīstītu valsts nodrošināto juridiskā atbalsta sistēmu, paplašinot mazāk aizsargāto personu piekļuvi tiesu sistēmai, paredzot savlaicīgu un iedzīvotājiem pieejamu juridiskā atbalsta sniegšanu, lai preventīvi novērstu gadījumus, kad juridisko jautājumu nerisināšana negatīvi ietekmē iedzīvotāju sociālo un ekonomisko situāciju un pakļauj viņus nabadzības un/vai sociālās atstumtības riskam. 
Eiropas Komisijas projekta “Stiprināt pieeju tiesiskumam Latvijā, veicinot mediācijas un valsts nodrošinātās palīdzības pakalpojumus (2.daļa)” Izvērtējuma ziņojumā par juridiskās palīdzības sniedzēju apmācībām Latvijā secināts, ka valsts nodrošinātās juridiskās palīdzības sniedzējiem, t.sk. biedrībām nav izstrādātas apmācības, neskatoties uz to, ka pilnvarotajiem juridiskās palīdzības sniedzējiem (īpaši sākotnējā juridiskajā palīdzībā) ir jābūt izglītotiem  un zinošiem jautājumos par valsts nodrošināto juridisko palīdzību, ko tie sniedz saskaņā ar nacionālajiem likumiem un starptautiskajiem standartiem. Valsts nodrošinātās juridiskās palīdzības sniedzēju zināšanas regulāri jāpilnveido un jāpaplašina ņemot vērā nacionālo normatīvo aktu regulējuma izmaiņas un klientu aktuālās vajadzības. Tas izriet no nepieciešamības nepārtraukti uzlabot valsts nodrošinātās juridiskās palīdzības sniegšanas kvalitāti, lai efektīvi sekmētu mazākaizsargāto un sociālās atstumtības riskam pakļauto personu grupu pieeju tiesai.

Iepirkuma mērķis – izstrādāt mācību programmas un tām atbilstošus metodiskos līdzekļus, un sniegt profesionālās zināšanas un  paaugstināt prasmes valsts nodrošinātās juridiskās palīdzības sistēmai piederīgām nodarbinātām un pašnodarbinātām personām.

2. Iepirkuma priekšmets
Tiesību zinātņu apmācību programmu:
· Kriminālprocesa aktualitātes, kriminālprocesuālie līdzekļi efektīvas valsts nodrošinātās juridiskās palīdzības sniegšanā;
· Valsts nodrošinātā juridiskā palīdzība (aizstāvība, pārstāvība un juridiskā palīdzība cietušajiem) kriminālprocesā un valsts kompensācija cietušajiem. Efektīvas sadarbības izaicinājumi;
· Valsts nodrošinātā juridiskā palīdzība civillietās, administratīvajās lietās un Satversmes tiesas procesā. Mediācijas iespējas. Efektīvas sadarbības izaicinājumi;
· Mediācija valsts nodrošinātās juridiskās palīdzības darbā juridiskās palīdzības sniedzējiem
izstrāde un īstenošana. 

Iepirkuma rezultāts - izstrādājot mācību programmas un tām atbilstošus metodiskos līdzekļus, veikta valsts nodrošinātās juridiskās palīdzības sistēmai piederīgo nodarbināto un pašnodarbināto personu profesionālo zināšanu un prasmju pilnveide. 

3. Pakalpojuma mērķa grupa
Valsts nodrošinātās juridiskās palīdzības sistēmai piederīgās nodarbinātās un pašnodarbinātās personas:
· valsts nodrošinātās juridiskās palīdzības sniedzēji;
· Tiesu administrācijas nodarbinātie, kuru amata pienākumi saistīti ar valsts nodrošinātās juridiskās palīdzības un valsts kompensācijas cietušajiem jomu;
· zvērināti advokāti;
· sociālā darba speciālisti;
· sertificēti mediatori;
· zvērinātu notāru amata vietas;
· zvērinātu tiesu izpildītāju amata vietas; 
· tiesneši un tiesu darbinieki;
· Tieslietu ministrijas nodarbinātie, kuru amata pienākumi ir saistīti ar valsts nodrošinātās juridiskās palīdzības un valsts kompensācijas cietušajiem jomu;
· sociālie partneri un NVO pārstāvji, kuru darbība ir saistīta ar valsts nodrošinātās juridiskās palīdzības un cietušo atbalsta nodrošināšanu.





4. Vispārējās prasības

	Nr. p.k.
	Vispārējās prasības

	4.1.
	Minimālās prasības mācību programmu izstrādei un īstenošanai

	4.1.1.
	Mācību programmas

	4.1.1.1.
	Mācību projekta vadītājs ir atbildīgs par mācību programmu izstrādes un īstenošanas koordinēšanu un uzraudzību tehniskās specifikācijas 4.2., 4.3., 4.4. un 4.5. apakšpunktos  minētajās tēmās.

	4.1.1.2.
	Mācību programmas izstrādājamas saskaņā ar tehniskās specifikācijas 4.2., 4.3., 4.4.  un 4.5. apakšpunktos noteiktajām mācību programmu satura prasībām. 
Pamatojoties uz mācību vajadzību aktualizēšanas rezultātiem, Pasūtītājs var vienoties ar Pakalpojuma sniedzēju par mācību programmu tēmās ietilpstošo apakšprogrammu tēmu precizēšanu, papildināšanu vai aizstāšanu atbilstoši iepirkuma mērķim.

	4.1.1.3.
	Mācību programmās ir jāatspoguļo vismaz:
· mācību mērķis;
· mācību semināru saturs un tēmas;
· metodes; 
· izmantotā literatūra;
· akadēmisko stundu skaits.

	4.1.1.4.
	 4 (četru) mēnešu laikā pēc līguma parakstīšanas, Pakalpojuma sniedzējam jāiesniedz Pasūtītājam saskaņošanai mācību programmas un detalizēts mācību plāns (mācību kursu kalendārs) visam iepirkuma līguma darbības termiņam.

	4.1.1.5.
	Mācību plāns (mācību kursu kalendārs) ir aktualizējams pēc nepieciešamības, saskaņojot to ar Pasūtītāju vismaz  mēnesi iepriekš pirms plānoto izmaiņu īstenošanas.

	4.1.2.
	Mācību metodes

	4.1.2.1.
	Mācību procesā jāapvieno teorētiskās un praktiskās nodarbības, t.sk. pēc vajadzības – lekcijas, prezentācijas, situāciju analīzes, diskusijas, individuāls un grupu darbs, praktiskās nodarbības jeb situāciju izspēles un to analīze. Praktiskajiem uzdevumiem un situāciju izspēlēm jāsatur realitātei pietuvināti ikdienas darba elementi, kā arī nestandarta situāciju analīze, sniedzot iespēju mācību dalībniekiem attīstīt un pilnveidot nepieciešamās profesionālās prasmes un personiskās īpašības.

	4.1.2.2.
	Pakalpojuma sniedzējs mācību tēmās teorijas daļā integrē piemērus par ārvalstu labākās prakses risinājumiem, ja tas ir saistoši.

	4.1.2.3.
	Pakalpojuma sniedzējs mācību tēmās integrē jautājumus par dzimumu līdztiesību, tostarp par  tiesiskajiem un praktiskajiem aspektiem. Mācību līdzekļu saturā iekļauj diskriminācijas novēršanas jautājumus.

	4.1.3.
	Mācību valoda un materiāli

	4.1.3.1.
	Pakalpojuma sniedzējs nodrošina mācības latviešu valodā.
Pakalpojuma sniedzējs nodrošina mācību materiālus latviešu valodā atbilstoši mācību programmas darba kārtībai. 

	4.1.3.2.
	Mācību materiālu izstrādē Pakalpojuma sniedzējs ievēro ES fondu 2021.-2027. gada un Atveseļošanas fonda komunikācijas un dizaina vadlīnijas  https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas , kā arī Pasūtītāja vizuālo identitāti.

	4.1.4.
	Speciālistu kvalifikācija

	4.1.3.1.
	Pakalpojuma sniedzējs nodrošina speciālistu kvalifikāciju atbilstoši iepirkumu Nolikumā minētajām kvalifikācijas prasībām.

	4.1.5.
	Mācību dalībnieki

	4.1.5.1.
	Pakalpojuma sniedzējam jānodrošina vismaz 500 personu[footnoteRef:1] apmācības.  [1:  Nolikuma ietvaros mācību dalībnieku skaitu raksturo unikālo apmācību dalībnieku skaits, t.i., rādītājs atspoguļo, cik Valsts nodrošinātās juridiskās palīdzības sistēmai piederīgās nodarbinātās un pašnodarbinātās personas ir piedalījušās kompetences paaugstināšanas apmācībās.] 


	4.1.5.2.
	Katrai mācību programmai Pakalpojuma sniedzējs sadarbībā ar Pasūtītāju izvērtē un nosaka apmācāmo skaitu vienā apmācību grupā.
Katras mācību programmas grupu piepildījumā pieļaujamas ne vairāk kā 20% izmaiņas.

	4.1.5.3.
	Pakalpojuma sniedzējs sadarbībā ar Pasūtītāju organizē dalībnieku uzaicināšanu, izstrādājot elektronisko pieteikšanās veidlapu (vārds, uzvārds, amats, elektroniskā pasta adrese, atbalsta nepieciešamība (funkcionāli, redzes, dzirdes vai citi traucējumi, kas jāņem vērā), kā arī diētiskās vajadzības). To gan nosūtot pasākuma iespējamiem dalībniekiem, gan nodrošinot pieteikšanās iespēju caur Tiesu administrācijas mājaslapu.

	4.1.5.4.
	Saskaņā ar Pasūtītāja sniegto paraugu un norādījumiem izstrādā dalībnieku reģistrācijas lapas un pasākuma dienā klātienē reģistrē dalībniekus. Paraksta lapu oriģināli iesniedzami Pasūtītājam. 

	4.1.5.5.
	Saskaņā ar Pasūtītāja sniegto paraugu un norādījumiem izstrādā kvalifikācijas paaugstināšanas apliecinājuma dokumentu (sertifikātu), norādot tajā mācību kursa nosaukumu, laiku, vietu, pasākuma organizatoru un apjomu kvalifikācijas stundās).

	4.1.6.
	Mācību materiālu izplatīšana mācību dalībniekiem

	4.1.6.1.
	Pakalpojuma sniedzējs nodrošina mācību materiālu izplatīšanu mācību dalībniekiem šādā veidā:
· atkarībā no kursa satura un mācību metodēm, dalībniekiem mācību materiālus elektroniskā formā, tā, lai pēc mācību kursa beigām dalībnieki šos materiālus varētu lietot pašmācības un zināšanu nostiprināšanas nolūkos;
· atkarībā no kursa satura un mācību metodēm, mācību materiālos tiek iekļautas katras lekcijas prezentācija, kopsavilkums, ieteicamās literatūras un interneta vietņu saraksts. Ja mācību procesā paredzēts izmantot rokasgrāmatas, tās mācību dalībniekiem tiek nodrošinātas elektroniskā formātā.

	4.1.7.
	Mācību īstenošanas vietas un mācību tehniskais aprīkojums

	4.1.7.1.
	Mācību telpas un tehnisko aprīkojumu nodrošina Pakalpojuma sniedzējs. 

	4.1.7.2.
	Minimālās prasības telpu nodrošinājumam mācību īstenošanai:
· telpa atbilst ugunsdrošības normatīvo aktu prasībām;
· telpa ir vēdināma, nodrošināta ar kondicionieri vai ventilācijas sistēmu;
· telpas piemērotas konkrētās tēmas un apakštēmas ietvaros apmācāmajam cilvēku skaitam, nepieciešamības gadījumā paredzot arī atsevišķas telpas darbam grupās; 
· telpā ir pieejams ekrāns, prezentācijas tehnika (datorprojektors un dators), kā arī cita nepieciešamā tehnika atbilstoši mācību procesa vajadzībām; ir nepieciešamais tehniskais aprīkojums, lai nepieciešamības gadījumā būtu iespēja izmantot audio un video tehniku, organizēt un nodrošināt lekciju tiešraides, lekciju ierakstīšanu;
· nodrošināta iespēja lietot pie telpām esošās tualetes un garderobi;
· telpās ir pieejams bezmaksas dzeramais ūdens mācību dalībniekiem.

	4.1.7.3.
	Pakalpojuma sniedzējs nodrošina vides pieejamību cilvēkiem ar invaliditāti, ja saskaņā ar Tehniskās specifikācijas  4.1.5.3.apakšpunktā norādītajā elektroniskajā reģistrācijas veidlapā, kāds no apmācību dalībniekiem ir norādījis atbalsta nepieciešamību.

	4.1.8.
	Mācību norises laiks

	4.1.8.1.
	Pakalpojuma sniegšana ir jānodrošina 24 (divdesmit četru) kalendāro mēnešu laikā no līguma noslēgšanas dienas, ietverot gan mācību programmu izstrādi, gan to īstenošanu.

	4.1.8.2.
	Mācību norises laiku Pakalpojuma sniedzējs plāno, saskaņojot ar Pasūtītāju, ņemot vērā šādus nosacījumus: 
· mācības norit darba dienās laika posmā no plkst.9:00 līdz 17:00 atbilstoši Pasūtītāja un Pretendenta savstarpēji saskaņotam mācību grafikam;
· vienas akadēmiskās stundas ilgums ir 45 minūtes;
· vienas mācību dienas ilgums nevar būt īsāks par 6 (sešām) akadēmiskajām stundām un nedrīkst pārsniegt 8 (astoņas) akadēmiskās stundas, neskaitot pārtraukumu un  dalībnieku reģistrācijas laiku;
· mācību semināru starplaikā jāparedz vismaz 45 minūšu pauzi dalībnieku pusdienlaikam, ja mācību ilgums 8 (astoņas) akadēmiskās stundas.

	4.1.9.
	Mācību organizatoriskā norise

	4.1.9.1.
	Pakalpojuma sniedzējs nodrošina mācību organizatorisko norisi, t.i.:
· organizē un nodrošina mācību dalībnieku elektronisku pieteikšanos mācībām;
· veic nodarbību apmeklējuma uzskaiti;
· pakalpojuma sniedzējs iesniedz Pasūtītājam ar mācību organizēšanu saistīto dokumentu (piemēram, dalībnieku reģistrācijas sarakstus, anketas) oriģinālus. 

	4.1.9.2.
	Dalībnieku grupu komplektāciju nodrošina Pakalpojuma sniedzējs sadarbībā ar Pasūtītāju. 

	4.1.9.3.
	Ja dalībniekam nav iespējams piedalīties mācību kursā paredzētajā laikā, iespēju robežās šī kursa apmeklējums jāplāno citas grupas ietvaros.

	4.1.10.
	Mācību novērtēšana

	4.1.10.1.
	Pakalpojuma sniedzējs, lai veiktu mācību novērtēšanas kvalitāti, izplata dalībnieku apmierinātības aptaujas gan no saturiskā, gan no organizatoriskā viedokļa. 
· Mācību dalībnieku anketēšanu par mācību kvalitāti Pakalpojuma sniedzējs veic, izmantojot mācību novērtēšanas anketas, kas saskaņotas ar Pasūtītāju. 
· Pakalpojuma sniedzējs veic dalībnieku apmierinātības aptauju par mācību pasākumu, izsūtot aptauju uz dalībnieku norādītajām e-pasta adresēm nākamajā darbdienā pēc mācību pasākuma un lūdzot to aizpildīt 5 (piecu) darbdienu laikā. 
Pakalpojuma sniedzējs veic mācību pasākuma novērtēšanu (ar apmierinātības aptauju) un 10 (desmit) darbdienu laikā pēc attiecīgā mācību kursa beigām elektroniski nosūta Pasūtītājam novērtēšanas aptauju kopsavilkumu.

	4.1.11.
	Dokuments par mācību programmas pabeigšanu

	4.1.11.1.
	Pēc mācību pabeigšanas tiem dalībniekiem, kuri pilnā apjomā piedalījušies mācību kursā, tiek izsniegts sertifikāts vai apliecinājums par dalību, norādot tajā apgūto akadēmisko stundu skaitu. Sertifikātu vai apliecinājumu izsniegšanu nodrošina Pakalpojuma sniedzējs, izmantojot ar Pasūtītāju saskaņotus paraugus.
Sertifikātam vai apliecinājumam jābūt noformētam vismaz ar ES fondu obligāto vizuālo elementu ansambli atbilstoši ES fondu 2021.-2027. gada un Atveseļošanas fonda komunikācijas un dizaina vadlīnijām  https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas

	4.1.12.
	Ēdināšana

	4.1.12.1.
	Pakalpojuma sniedzējs organizē un nodrošina:
· 2 kafijas pauzes, ja mācību diena ilgst  6 vai 7 akadēmiskās stundas, neieskaitot  pārtraukumus un  dalībnieku reģistrācijas laiku;
· 2 kafijas pauzes un 1 pusdienas, ja  mācību diena ilgst 8 akadēmiskās stundas,  neieskaitot pārtraukumus un  dalībnieku reģistrācijas laiku.

	4.1.12.2.
	Pakalpojuma sniedzējs: 
· izstrādā pasākuma klātienes dalībnieku ēdināšanas praktiskā izpildījuma variantu (ēdiena pasniegšanas veids, ņemot vērā telpu, pasākumā klātesošo dalībnieku skaitu un ēšanai paredzēto laiku);
· nodrošina dalībniekiem redzamā vietā informāciju par ēdienu piedāvājumā esošo biežāk sastopamo pārtikas alergēnu klātbūtni;
· nodrošina pietiekamu skaitu personāla kafijas paužu un pusdienu servēšanai un apkalpošanai;
· nodrošina dalībnieku skaitam un ēdienkartei atbilstošu trauku un galda piederumu skaitu;
· nodrošina izlietoto trauku, piederumu un ēdiena atlieku savākšanu un/vai aizvešanu no pakalpojuma sniegšanas vietas;
· nodrošina, ka dalībnieku skaitu, kā arī prasības dalībniekiem ar īpašām personiskā uztura prasībām var precizēt ne vēlāk kā 2 dienas pirms pasākuma;
· neizmanto vienreizējos traukus;
· neizmanto produktus kā kafijas piens, cukurs, ūdens u.c. iepakojumos, bet pasniedz tos vienā koplietošanas traukā.

	4.1.12.3.
	Kafijas pauzē jānodrošina vismaz:
· 3 veidu sāļās, t.sk. veģetārās  uzkodas (gaļas, zivju izstrādājumu maizītes, pīrādziņi vai sāļie groziņi ne mazāk kā 120 g personai);
· 2 veidu saldās uzkodas (smalkmaizītes, plātsmaizes vai pīrādziņi ne mazāk kā 120 g personai);
· Kafija (ne mazāk kā 150 ml personai); 
· Tēja (ne mazāk kā 150 ml personai);
· ūdens (ne mazāk kā 150 ml personai);
· Cukurs, kafijas piens/krējums.

	4.1.12.4.
	Pusdienu pauzē jānodrošina vismaz:
· dažādus gaļas vai zivju, vai veģetāros, vai vegānu, vai bezglutēna ēdienus (200g personai);
· divu veidu piedevas pie pamatēdiena (100g personai); 
· trīs veidu salāti (50 g personai);
· divu veidu saldais ēdiens (150 g personai);
· dzēriens vai negāzēts minerālūdens (200 ml personai);
· kafija (ne mazāk kā 150 ml personai); 
· tēja (ne mazāk kā 150 ml personai).

	4.1.13.
	Datu aizsardzības principu ievērošana

	4.1.13.1.
	Pakalpojuma sniedzējs nodrošina fizisko personu datu aizsardzības prasību ievērošanu visos pasākuma īstenošanas posmos.

	4.1.13.2.
	Pakalpojuma sniedzējs informē pasākumu klātienē dalībniekus par konkrēta pasākuma laikā notiekošo foto un video fiksāciju (piemēram, redzamā vietā izvietojot, ka notiek foto un video fiksācija).

	4.1.14.
	Nodevumi

	4.1.14.1.
	Šī iepirkuma ietvaros paredzami vismaz šādi Pretendenta nodevumi:
1. 4 (četru) mēnešu laikā pēc līguma noslēgšanas:
· profesionālās pilnveides programma “Kriminālprocesa aktualitātes, kriminālprocesuālie līdzekļi efektīvas valsts nodrošinātās juridiskās palīdzības sniegšanā”;
· [bookmark: _Hlk169083992]profesionālās pilnveides programma “Mediācija juridiskā atbalsta pakalpojumu nodrošināšanā iesaistītajām personām”;
· starpdisciplināro mācību programma “Valsts nodrošinātā juridiskā palīdzība (aizstāvība un pārstāvība)  kriminālprocesā un valsts kompensācija cietušajiem. Efektīvas sadarbības izaicinājumi”  sniedzējiem;
· starpdisciplināro mācību programma “Valsts nodrošinātā juridiskā palīdzība civillietās, administratīvajās lietās un Satversmes tiesas procesā. Mediācijas iespējas. Efektīvas sadarbības izaicinājumi”;
· mācību plāns (mācību kursu kalendārs) visam iepirkuma līguma darbības termiņam;
2. regulāri pēc līguma parakstīšanas, izmantojot ar pasūtītāju saskaņotus veidlapu paraugus, Pakalpojuma sniedzējs nodrošina mācību norisi apliecinošo dokumentāciju:
· ikmēneša pārskatus par mācību īstenošanas progresu (par iepriekšējā mēnesī sniegto Pakalpojuma izpildi);
· mācību dalībnieku mācību apmeklējumu uzskaites dokumentāciju;
· mācību dalībnieku apmierinātības aptaujas (novērtēšanu) pēc katra mācību kursa un rezultātu apkopojumus.
3. 1 (viena) mēneša laikā pēc līguma izpildes termiņa beigām:
· Noslēguma pārskatu par mācību īstenošanu.

	4.2.
	Prasības apmācību programmas “Kriminālprocesa aktualitātes, kriminālprocesuālie līdzekļi efektīvas valsts nodrošinātās juridiskās palīdzības sniegšanā” izstrādei un īstenošanai

	4.2.1.
	Programmas īstenošanas laiks

	4.2.1.1.
	Pirmās apmācību grupas mācības jāuzsāk ne vēlāk kā 5 (piecu) mēnešu laikā no līguma abpusējas parakstīšanas.

	4.2.1.2.
	Apmācību īsteno 1 (vienā) dienā 8 (astoņās) akadēmiskajās stundās, nodrošinot mācības atbilstoši saskaņotai mācību programmai.

	4.2.2.
	Mērķauditorija/ dalībnieki

	4.2.2.1.
	Valsts nodrošinātās juridiskās palīdzības sistēmai piederīgās nodarbinātās un pašnodarbinātās personas (juridiskās palīdzības sniedzēji, kā arī Tiesu administrācijas (turpmāk -TA) un Tieslietu ministrijas nodarbinātie (turpmāk – TM).

	4.2.2.2.
	Kopējais dalībnieku skaits vismaz 120 (viens simts divdesmit) personas līguma darbības laikā.

	4.2.2.3.
	Pakalpojuma sniedzējs sadarbībā ar Pasūtītāju izvērtē un nodrošina apmācāmo sadalījumu grupās līdz 35 (trīsdesmit piecām) personām vienā grupā.

	4.2.3.
	Programmas saturs

	4.2.3.1.
	Izstrādājot profesionālās pilnveides izglītības programmu, Pakalpojuma sniedzējs ietver šādas tēmas:
· vispārīgi pirmstiesas kriminālprocess un tiesvedība krimināllietās, dažādas procesuālās iespējas (veidi);
· kriminālprocesa aktualitātes, būtiskākās izmaiņas pēdējo trīs gadu laikā;
· rakstveida process un juridiskās palīdzības sniegšana;
· nepilngadīgo izdarīto noziedzīgu nodarījumu izmeklēšanas, kriminālvajāšanas un iztiesāšanas īpatnības; aizstāvības nodrošināšana;
· nepilngadīgais cietušais, dalības kriminālprocesā īpatnības, t.sk. saistībā ar dzimumnoziegumiem (Barnahus ieviešana); pārstāvība un juridiskā palīdzība.

	4.2.3.2.
	Pakalpojuma sniedzējs tēmās integrē jautājumus par dzimumu līdztiesību, tostarp par  tiesiskajiem un praktiskajiem aspektiem. Mācību līdzekļu saturā iekļauj diskriminācijas novēršanas jautājumus.

	4.2.4.
	Norises vieta

	4.2.4.1.
	Mācību norises vieta – Rīga.

	4.2.5.
	Mācībspēki 

	4.2.5.1.
	Pakalpojuma sniedzējs nodrošina 1 (vienu) ekspertu krimināltiesību jomā (lektoru), kurš spēj brīvi un profesionāli runāt par mācību tēmu un kura kvalifikācija ir atbilstoša iepirkuma Nolikumā noteiktajām prasībām. 

	4.2.5.2.
	Pakalpojuma sniedzējs nodrošina mācību pasākuma moderatoru, kura kvalifikācija ir atbilstoša iepirkuma Nolikumā noteiktajām prasībām. Moderatora uzdevumos ietilpst atbalstīt lektoru, sekot laika norisei, auditorijas iesaistes jautājumu sagatavošana, auditorijas iesaiste aktivitātēs, kopsavilkuma izveide un galveno tēžu nodefinēšana mācību noslēgumā u.c. uzdevumi, kas tiks saskaņoti ar Pasūtītāju. 

	4.3.
	Prasības apmācību programmas “Valsts nodrošinātā juridiskā palīdzība (aizstāvība, pārstāvība un juridiskā palīdzība cietušajiem) kriminālprocesā un valsts kompensācija cietušajiem. Efektīvas sadarbības izaicinājumi” izstrādei un īstenošanai

	4.3.1.
	Programmas īstenošanas laiks

	4.3.1.1.
	Pirmās apmācību grupas mācības jāuzsāk ne vēlāk kā 5 (piecu) mēnešu laikā no līguma abpusējas parakstīšanas.

	4.3.1.2.
	Apmācību īsteno 1 (vienā) dienā ne mazāk kā 6 (sešās) akadēmiskajās stundās, nodrošinot mācības atbilstoši saskaņotai mācību programmai.

	4.3.2.
	Mērķauditorija/ dalībnieki

	4.3.2.1.
	Valsts nodrošinātās juridiskās palīdzības sistēmai piederīgās nodarbinātās un pašnodarbinātās personas (juridiskās palīdzības sniedzēji, kā arī TA un TM nodarbinātie,  kriminālprocesa virzītāji (policija, prokuratūra, tiesas), Valsts probācijas dienesta nodarbinātie, pašvaldību nodarbinātie (sociālie dienesti, bāriņtiesas, krīzes centri, aprūpes centri), NVO nodarbinātie un mediatori).

	4.3.2.2.
	Kopējais dalībnieku skaits vismaz 140 (viens simts četrdesmit) personas līguma darbības laikā.

	4.3.2.3.
	Pakalpojuma sniedzējs sadarbībā ar Pasūtītāju izvērtē un nodrošina apmācāmo sadalījumu grupās līdz 35 (trīsdesmit piecām) personām vienā grupā.

	4.3.3.
	Programmas saturs

	4.3.3.1.
	Izstrādājot starpdisciplināro mācību programmu, Pakalpojuma sniedzējs paredz situāciju analīzi, diskusijas, grupu darbu caur situāciju izspēli šādās tēmas:
· valsts nodrošinātā juridiskā palīdzība (aizstāvība, pārstāvība un juridiskā palīdzība cietušajiem), tās mērķis kriminālprocesā;  valsts nodrošinātās juridiskās palīdzības sniedzēji un to loma kriminālprocesā;
· valsts nodrošinātās juridiskās palīdzības nodrošināšanas kārtība, nepieciešamās sadarbības izaicinājumi;   
· valsts nodrošinātās juridiskās palīdzības saņēmēji (aizstāvība, pārstāvība un juridiskā palīdzība cietušajiem) atbilstoši  Kriminālprocesa likumam;
· valsts nodrošinātās juridiskās palīdzības samaksas un izmaksāto līdzekļu piedziņas jautājumi;
· valsts kompensācija cietušajiem – piešķiršanas un izmaksas pamats (t.sk. ja cietušais ir nepilngadīgs), piedziņas īstenošana, nepieciešamās sadarbības izaicinājumi.

	4.3.4.
	Norises vieta

	4.3.4.1.
	Rīga,  kā arī  Latvijas reģioni. Vismaz 2 (divu) grupu apmācību īstenošana jānodrošina ārpus Rīgas – viena apmācību grupa Latgalē un otra – Kurzemē. Pasūtītājs līguma darbības laikā sniegs norādi par konkrētu pilsētu Latgalē un konkrētu pilsētu Kurzemē.

	4.3.5.
	Mācībspēki 

	4.3.5.1.
	Pakalpojuma sniedzējs nodrošina 1 (vienu) speciālistu krimināltiesību jomā (lektoru), kurš spēj brīvi un profesionāli runāt par mācību tēmu un kura kvalifikācija ir atbilstoša iepirkuma Nolikumā noteiktajām prasībām.

	4.3.5.2.
	Pakalpojuma sniedzējs nodrošina mācību pasākuma moderatoru, kura kvalifikācija ir atbilstoša iepirkuma Nolikumā noteiktajām prasībām. Moderatora uzdevumos ietilpst  atbalstīt lektoru, sekot laika norisei, auditorijas iesaistes jautājumu sagatavošana, auditorijas iesaiste aktivitātēs, kopsavilkuma izveide un galveno tēžu nodefinēšana mācību noslēgumā u.c. uzdevumi, kas tiks saskaņoti ar Pasūtītāju.

	4.4.
	Prasības  apmācību programmas  “Valsts nodrošinātā juridiskā palīdzība civillietās, administratīvajās lietās un Satversmes tiesas procesā. Mediācijas iespējas. Efektīvas sadarbības izaicinājumi” izstrādei un īstenošanai

	4.4.1.
	Programmas īstenošanas laiks

	4.4.1.1.
	Pirmās apmācību grupas mācības jāuzsāk ne vēlāk kā 5 (piecu) mēnešu laikā no līguma abpusējas parakstīšanas.

	4.4.1.2.
	Apmācību īsteno 1 (vienā) dienā ne mazāk kā 6 (sešās) akadēmiskajās stundās, nodrošinot mācības atbilstoši saskaņotai mācību programmai.

	4.4.2.
	Mērķauditorija/ dalībnieki

	4.4.2.1.
	Valsts nodrošinātās juridiskās palīdzības sistēmai piederīgās nodarbinātās un pašnodarbinātās personas (juridiskās palīdzības sniedzēji, TA un TM nodarbinātie, pašvaldību nodarbinātie (sociālie dienesti, bāriņtiesas, krīzes centri, aprūpes centri), tiesu nodarbinātie, NVO un mediatori).

	4.4.2.2.
	Kopējais dalībnieku skaits vismaz 120 (viens simts divdesmit) personas līguma darbības laikā.

	4.4.2.3.
	Pakalpojuma sniedzējs sadarbībā ar Pasūtītāju izvērtē un nodrošina apmācāmo sadalījumu grupās līdz 35 (trīsdesmit piecām) personām vienā grupā.

	4.4.3.
	Programmas saturs

	4.4.3.1.
	Izstrādājot starpdisciplināro mācību programmu, Pakalpojuma sniedzējs paredz situāciju analīzi, diskusijas, grupu darbu caur situāciju izspēli  šādās tēmās:
· valsts nodrošinātā juridiskā palīdzība, tās mērķis civillietās, administratīvajās lietās, Satversmes tiesas procesā, nodrošināšanas kārtība;
· valsts nodrošinātās juridiskās palīdzības sniedzēji un to loma  civillietās, administratīvajās lietās, Satversmes tiesas procesā;
· valsts nodrošinātās juridiskās palīdzības saņēmēji atbilstoši likumam civillietās, administratīvajās lietās, Satversmes tiesas procesā;
· juridiskās palīdzības izdevumu piedziņa civillietās;
· nepieciešamās sadarbības izaicinājumi, labās prakses piemēri;
· mediācijas iespējas, labās prakses piemēri;
· primārā (sākotnējā) un sekundārā juridiskā palīdzība, attīstības perspektīvas.

	4.4.4.
	Norises vieta

	4.4.4.1.
	Rīga, kā arī  Latvijas reģioni.  Vismaz 2 (divu) grupu apmācību īstenošana jānodrošina ārpus Rīgas – viena apmācību grupa Latgalē un otra – Kurzemē. Pasūtītājs līguma darbības laikā sniegs norādi par konkrētu pilsētu Latgalē un konkrētu pilsētu Kurzemē.

	4.4.5.
	Mācībspēki 

	4.4.5.1.
	Pakalpojuma sniedzējs nodrošina 1 (vienu) speciālistu civillietās, administratīvajās lietās, kā arī Satversmes tiesas procesā (lektoru), kurš spēj brīvi un profesionāli runāt par mācību tēmu un kura  kvalifikācija ir atbilstoša iepirkuma Nolikumā noteiktajām prasībām.

	4.4.5.2.
	Pakalpojuma sniedzējs nodrošina mācību pasākumu moderatoru, kura kvalifikācija ir atbilstoša iepirkuma Nolikumā noteiktajām prasībām. Moderatora uzdevumos ietilpst  atbalstīt lektoru, sekot laika norisei, auditorijas iesaistes jautājumu sagatavošana, auditorijas iesaistīšanai aktivitātēs, kopsavilkuma izveide un galveno tēžu nodefinēšana mācību noslēgumā u.c. uzdevumi, kas tiks saskaņoti ar Pasūtītāju.

	4.5.
	Prasības apmācību programmas “Mediācija juridiskā atbalsta pakalpojumu nodrošināšanā iesaistītajām personām” izstrādei un īstenošanai

	4.5.1.
	Programmas izstrādes un īstenošanas laiks

	4.5.1.1.
	Pirmās apmācību grupas mācības jāuzsāk ne vēlāk kā 6 (sešu) mēnešu laikā no līguma abpusējas parakstīšanas.

	4.5.1.2.
	Apmācību īsteno 1 (vienā) dienā ne mazāk kā 8 (astoņās) akadēmiskajās stundās, nodrošinot mācības atbilstoši saskaņotai mācību programmai.

	4.5.2.
	Mērķauditorija/ dalībnieki

	4.5.2.1.
	Valsts nodrošinātās juridiskās palīdzības sistēmai piederīgās nodarbinātās un pašnodarbinātās personas (juridiskās palīdzības sniedzēji, kā arī TA un TM nodarbinātie, pašvaldību nodarbinātie (sociālie dienesti, bāriņtiesas, krīzes centri, aprūpes centri), NVO nodarbinātie un mediatori).

	4.5.2.2.
	Kopējais dalībnieku skaits vismaz 120 (viens simts divdesmit) personas līguma darbības laikā.

	4.5.2.3.
	Pakalpojuma sniedzējs sadarbībā ar Pasūtītāju izvērtē un nodrošina apmācāmo sadalījumu grupās līdz 35 (trīsdesmit piecām) personām vienā grupā.

	4.5.3.
	Programmas saturs

	4.5.3.1.
	Izstrādājot profesionālās pilnveides mācību programmu, Pakalpojuma sniedzējs paredz situāciju analīzi, diskusijas, grupu darbu caur situāciju izspēli šādās tēmās:
· mediācija kā alternatīva strīdu izšķiršana;
· mediatoru tiesības un pienākumi;
· juridiskās palīdzības sniedzēju loma mediācijā, nepieciešamās savstarpējās sadarbības izaicinājumi;
· mediācija kā viena no valsts nodrošinātās juridiskās palīdzības sastāvdaļām, labās prakses piemēri.

	4.5.4.
	Norises vieta

	4.5.4.1.
	Rīga,  kā arī  Latvijas reģioni.  Vismaz 2 (divu) grupu apmācību īstenošana jānodrošina ārpus Rīgas – viena apmācību grupa Latgalē un otra – Kurzemē. Pasūtītājs līguma darbības laikā sniegs norādi par konkrētu pilsētu Latgalē un konkrētu pilsētu Kurzemē.

	4.5.5.
	Mācībspēki 

	4.5.5.1.
	Pakalpojuma sniedzējs nodrošina 1 (vienu) sertificētu mediatoru (lektoru),  kurš spēj brīvi un profesionāli runāt par mācību tēmu un kura kvalifikācija ir atbilstoša iepirkuma Nolikumā noteiktajām prasībām.

	4.5.5.2.
	Pakalpojuma sniedzējs nodrošina mācību pasākuma moderatoru, kura kvalifikācija ir atbilstoša iepirkuma Nolikumā noteiktajām prasībām. Moderatora uzdevumos ietilpst  atbalstīt lektoru, sekot laika norisei, auditorijas iesaistes jautājumu sagatavošana, kopsavilkuma izveide un galveno tēžu nodefinēšana mācību noslēgumā u.c. uzdevumi, kas tiks saskaņoti ar Pasūtītāju.

